Inge Steensland

Inge Steensland (født 26. november 1923 i Stavanger, død 18. september 2010«Inge Steensland er død», VG.no, 18. september 2010.) var en norsk skipsmegler og motstandsmann under andre verdenskrig. Steensland var elev ved Kongsgård skole i Stavanger.https://www.aftenbladet.no/meninger/debatt/i/763rWw/kongsgaards-fortid-og-fremtid-skolehistorie  Etter krigen drev han framgangsrik forretning innen skipsfart og eiendom.Dag-Henrik Fosse: «Inge Steensland er død»   , Stavanger Aftenblad, 18. september 2010.

 Andre verdenskrig 
Steensland forlot Norge om bord på MB «Sjøgutt» 10. juli 1941 og ankom Sandend 13. juli. Han ble først rekruttert til Kompani Linge, men søkte seg senere over til marinen. Han opererte med flere dekkanvn under krigen, men er kanskje mest kjent for kallenavnet «Askeladden». Etterhvert søkte han Sjøkrigsskolen, mens han forsatt var i England, og ble tatt opp som kadett. Det gjorde at han fikk muligheten til å tjenestegjøre som kadett på flere britiske krigsskip under krigen. Han deltok blant annet om bord på den britiske jageren HMS «Brissenden» under invasjonen av Omaha Beach i Normandie 6. juni 1944.

Han ledet Operasjon Polar Bear VI i siste fasen av krigen.

 Forretningsmann 
Etter krigen fullførte Steensland Sjøkrigsskolen i 1946. Han begynte som forretningsmann og startet eget skipsmeglerfirma, Inge Steensland AS, i 1960 og opparbeidet etterhvert også betydelige eierandeler i skipsrederiet Solvang. Hans formue ble av tidsskriftet Kapital anslått til å være om lag 1 600 millioner i 2008. 

Steensland har gitt navn til Inge Steenslands pris og til en redningsskøyte i Petter C. G. Sundt-klassen. Skøyten med navnet RS «Inge Steensland» ble døpt 30. april 2010.

Inge Steensland var far til forretningskvinnen Anne Merete Steensland.

 Utmerkelser 

For sin innsats under krigen, og ikke minst for operasjon Polar Bear VI, ble Steensland i september 1946 tildelt Norges høyeste utmerkelse, Krigskorset med sverd.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 161. Han mottok også den norske Krigsmedaljen og Storbritannias Distinguished Service Cross.Aftenposten, 23. september 2010, del 2, s. 13. og ble i 2004 tildelt Kongens fortjenstmedalje.Tildelinger - kongehuset.no

 Referanser 

 Eksterne lenker 

 Artikkel om Inge Steensland i Stavanger Aftenblad
 Artikkel om Krigskorset og Steensland i Forsvarets Forum

Kategori:Norsk militært personell under andre verdenskrig
Kategori:Norske gründere
Kategori:Krigskorset
Kategori:Krigsmedaljen
Kategori:Distinguished Service Cross